DEBBIE NGAREWA-PACKER (Co-Leader—Te Paati Māori): Kia ora e te Māngai o te Whare, tēnā koe. Ko te mahi o te kaitiaki i te mana ō Papatūānuku, ō Ranginui hoki, tae noa ki ā rāua tini tamariki-mokopuna nei e whāngai nei i a tātou o te ao mārama nei, he mana tuku iho ngā iwi me ngā hapū i ēnei ngā mana atua me Te Tiriti o Waitangi. Mā ngā iwi me ngā hapū e whakahaere, e kai hoki, kia ora ai a Papatūānuku me ana tini uri-mokopuna, tatū mai ki te tangata. 